CELEX: 32012R1251
Language: sk
Date: 2012-12-20 00:00:00
Title: Vykonávacie nariadenie Komisie (EÚ) č. 1251/2012 z  20. decembra 2012 , ktorým sa mení a dopĺňa nariadenie Rady (ES) č. 1183/2005, ktorým sa zavádzajú určité osobitné reštriktívne opatrenia namierené proti osobám, ktoré porušujú zbrojné embargo voči Konžskej demokratickej republike

21.12.2012   
            
            
               SK
            
            
               Úradný vestník Európskej únie
            
            
               L 352/42
            
         VYKONÁVACIE NARIADENIE KOMISIE (EÚ) č. 1251/2012
   z 20. decembra 2012,
   ktorým sa mení a dopĺňa nariadenie Rady (ES) č. 1183/2005, ktorým sa zavádzajú určité osobitné reštriktívne opatrenia namierené proti osobám, ktoré porušujú zbrojné embargo voči Konžskej demokratickej republike
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 1183/2005 z 18. júla 2005, ktorým sa zavádzajú určité osobitné reštriktívne opatrenia namierené proti osobám, ktoré porušujú zbrojné embargo voči Konžskej demokratickej republike (1), a najmä na jeho článok 9 ods. 1 písm. a),
   keďže:
   
               (1)
            
            
               V prílohe I k nariadeniu (ES) č. 1183/2005 sa uvádza zoznam fyzických a právnických osôb, subjektov a orgánov, na ktoré sa podľa uvedeného nariadenia vzťahuje zmrazenie finančných prostriedkov a hospodárskych zdrojov.
            
         
               (2)
            
            
               Dňa 12. októbra a 30. novembra 2012 sankčný výbor Bezpečnostnej rady OSN doplnil do zoznamu fyzických a právnických osôb, na ktoré sa vzťahuje zmrazenie aktív, tri osoby.
            
         
               (3)
            
            
               Adresa pre zasielanie oznámení Európskej komisii uvedená v prílohe II k nariadeniu (ES) č. 1183/2005 by sa mala aktualizovať.
            
         
               (4)
            
            
               Prílohy I a II k nariadeniu (ES) č. 1183/2005 by sa preto mali zodpovedajúcim spôsobom zmeniť a doplniť.
            
         
               (5)
            
            
               S cieľom zabezpečiť, aby boli opatrenia ustanovené v tomto nariadení účinné, malo by toto nariadenie nadobudnúť účinnosť okamžite,
            
         PRIJALA TOTO NARIADENIE:
   Článok 1
   Nariadenie (EÚ) č. 1183/2005 sa mení a dopĺňa takto:
   
               (1)
            
            
               Príloha I sa mení a dopĺňa v súlade s prílohou I k tomuto nariadeniu.
            
         
               (2)
            
            
               Príloha II sa mení a dopĺňa v súlade s prílohou II k tomuto nariadeniu.
            
         Článok 2
   Toto nariadenie nadobúda účinnosť dňom jeho uverejnenia v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 20. decembra 2012
      
         
            Za Komisiu v mene predsedu
         
         
            riaditeľ útvaru pre nástroje zahraničnej politiky
         
      
   
   
      (1)  Ú. v. EÚ L 193, 23.7.2005, s. 1.
   
      PRÍLOHA I
      Príloha I k nariadeniu (ES) č. 1183/2005 sa mení a dopĺňa takto:
      Pod nadpis „A. FYZICKÉ OSOBY“ sa dopĺňajú tieto záznamy:
      
                  a)
               
               
                  
                     „Sultani Makenga [alias a) Colonel Sultani Makenga, b) Emmanuel Sultani Makenga]. Dátum narodenia: 25. december 1973. Miesto narodenia: Rutshuru, Konžská demokratická republika. Štátna príslušnosť: konžská. Ďalšie informácie: vojenský veliteľ skupiny Mouvement du 23 Mars (M23) pôsobiacej v Konžskej demokratickej republike. Dátum zaradenia do zoznamu podľa článku 5 ods. 1 písm. b): 12. 11. 2012.“
                  
               
            
                  b)
               
               
                  
                     „Baudoin Ngaruye Wa Myamuro (alias Colonel Baudoin Ngaruye). Dátum narodenia: 1978. Miesto narodenia: Lusamambo, oblasť Lubero, Konžská demokratická republika. Ďalšie informácie: vojenský veliteľ skupiny Mouvement du 23 Mars (M23). Identifikačné číslo Konžských ozbrojených síl (FARDC): 1-78-09-44621-80. Dátum zaradenia do zoznamu podľa článku 5 ods. 1 písm. b): 30. 11. 2012.“
                  
               
            
                  c)
               
               
                  
                     „Innocent Kaina [alias a) Colonel Innocent Kaina, b) India Queen]. Miesto narodenia: Bunagana, oblasť Rutshuru, Konžská demokratická republika. Dátum zaradenia do zoznamu podľa článku 5 ods. 1 písm. b): 30. 11. 2012.“
                  
               
            
   
      PRÍLOHA II
      Príloha II k nariadeniu (ES) č. 1183/2005 sa mení a dopĺňa takto:
      Nadpis „Európske spoločenstvo“ a odsek pod nadpisom „Európske spoločenstvo“ sa nahrádza týmto nadpisom a odsekom:
      
         „Adresa pre oznámenia zasielané Európskej komisii:
         
                     European Commission
                  
               
                     Service for Foreign Policy Instruments (FPI)
                  
               
                     Office EEAS 02/309
                  
               
                     B-1049 Bruxelles/Brussel (Belgium)
                  
               
                     E-mail: relex-sanctions@ec.europa.eu“